Na temelju članka 95. Zakona o komunalnom gospodarstvu („Narodne novine“ broj: 68/18, 110/18, 32/20 i 145/145/24) i članka 51. Statuta Grada Drniša („Službeni glasnik Grada Drniša“ broj 2/21 i 2/22), Gradsko vijeće Grada Drniša na sjednici održanoj dana 2025 godine, d o n o s i:

# II. IZMJENU I DOPUNU ODLUKE

**o komunalnoj naknadi**

**Članak 1.**

U Odluci o komunalnoj naknadi na području Grada Drniša ( „Službeni glasnik Grada Drniša“ broj: 1/19 i 4/23 ) u članku 9. stavak prvi točka 2.mijenja se i glasi:

„ 2. Poslovni prostori i objekti namijenjeni:

1. turističko-ugostiteljskoj djelatnosti 8
2. trgovačkoj djelatnosti 8
3. proizvodnoj i proizvodno- obrtničkoj djelatnosti 4

d) društvene djelatnosti i obrana 3

e) ostale nespomenute djelatnosti 8

f) nepoznata djelatnost ( objekt nije u funkciji) 0,50

g) proizvodnji el. energije i smještaju baterija 6

h) tlocrtna površina fotonaponskih panela 2,50

i) neizgrađeno građevinsko zemljište 0,40

**Članak 2.**

Članak 10. mijenja se i glasi:

„Komunalna naknada za stambeni prostor obračunava se obveznicima iz I, II, i III zone tromjesečno a fakturira dva puta godišnje , s rokom dospijeća zadnji dan u trećem mjesecu tromjesečnog zaduženja.

Komunalna naknada za poslovni prostor fakturira se i naplaćuje tromjesečno, s rokom dospijeća zadnji dan u trećem mjesecu tromjesečnog zaduženja.

Na dospjeli iznos neplaćene komunalne naknade obveznik komunalne naknade plaća zateznu kamatu po stopi određenoj važećim zakonskim propisima.“

**Članak 3.**

U članku 14. dodaje se drugi stavak koji glasi:

„ Visina ukupnih iznosa-oslobađanja od strane Grada Drniša koja se mogu dodijeliti poduzetnicima za sagrađene nove građevine u kojima se obavlja djelatnost, ne smije premašiti ukupni iznos za trogodišnje razdoblje koji je definiran u važećem Programu de minimis potpora za nove investicije u poduzetničkim zonama Grada Drniša.“

**Članak 4.**

Iza članka 14. dodaje se članak 14.a koji glasi:

„ U slučajevima oslobađanja plaćanja komunalne naknade iz članka 12. i članka 14. važeće Odluke o komunalnoj naknadi, namjenska sredstva potrebna za održavanje komunalne infrastrukture osigurat će se u proračunu Grada Drniša.“

|  |  |  |  |
| --- | --- | --- | --- |
|  |  |  |  |
|  |  |  |  |

**Članak 5**

Ova II izmjena i dopuna Odluke o komunalnoj naknadi stupa na snagu osmog dana od dana objave u „Službenom glasniku Grada Drniša“ a primjenjivat će se od 01.01.2026. godine.

# KLASA: 363-03/19-30/1 URBROJ:2182-6-25-03

**Drniš, 2025 godine**

# GRADSKO VIJEĆE GRADA DRNIŠA

**PREDSJEDNIK:**

**Majdi Pamuković, prof.**

# OBRAZLOŽENJE

**1. RAZLOZI ZBOG KOJIH SE DONOSI II. DOPUNA I IZMJENA ODLUKE O KOMUNALNOJ NAKNADI NA PODRUČJU GRADA DRNIŠA**

Temeljem članka 95. Zakona o komunalnom gospodarstvu (ZKG) ("Narodne novine", broj 68/18, 110/18, 32/20 i 145/24) Grad Drniš donosi Odluku o komunalnoj naknadi na području Grada Drniša u kojoj se između ostalog definiraju i koeficijenti namjene (Kn) za nekretnine za koje se plaća komunalna naknada po pojedinim zonama u Gradu Drnišu.

Kako se predmetni koeficijenti namjene (Kn) nisu usklađivali od uvođenja naplate komunalne naknade tj. od 1998 godine, profiliranjem pojedinih djelatnosti na području grada Drniša stekli su se uvjeti za usklađivanjem koeficijenata namjene (Kn) a sve u okviru dozvoljenih parametara definiranih u članku 97. Zakona o komunalnom gospodarstvu.

Sukladno navedenim zakonskim odredbama ovaj Upravni odjel pripremio je Nacrt II izmjene i dopune Odluke o komunalnoj naknadi na području Grada Drniša .

**Upravni odjel za prostorno planiranje, graditeljstvo komunalno gospodarstvo i zaštitu okoliša**

# PROČELNIK

**Šime Cigić, dipl. ing**