# NACRT PROGRAMA

Na temelju članka 19. i članka 20. stavka 1. Zakona o unapređenju poduzetničke infrastrukture („Narodne novine” br.93/13, 114/13, 41/14, 57/18, 138/21) i članka 51. Statuta Grada Drniša („Službeni glasnik Grada Drniša” br. 2/21 i 2/22) Gradsko vijeće Grada Drniša na sjednici održanoj dana \_\_\_\_\_\_\_\_\_\_\_\_\_ 2025. godine, donosi

**PROGRAM**

**dodjele *de minimis* potpora za investicije u poduzetničkim zonama Grada Drniša za 2025.-2030. godinu**

**OSNOVNE ODREDBE**

Članak 1.

Programom dodjele *de minimis* potpora za investicije u poduzetničkim zonama Grada Drniša za 2025.-2030. godinu (u daljnjem tekstu: Program) utvrđuju se ciljevi, uvjeti i postupak dodjele*de minimis* potpora za razvoj gospodarstva na području Grada Drniša.

Ovaj Program predstavlja akt na temelju kojeg se dodjeljuju *de minimis* potpore u smislu članka 3. Uredbe Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 2023/2831, 15.12.2023., u daljnjem tekstu: *de minimis* Uredba).

*De minimis* potpore iz ovog Programa dodjeljuju se putem javnih natječaja, kojima se utvrđuju uvjeti prihvatljivosti poduzetnika za dodjelu *de minimis* potpore, oblik dodjele *de minimis* potpore, postupak i način dodjele *de minimis* potpore i druga pitanja od značaja za transparentan, nediskriminirajući i otvoren pristup sredstvima Davatelja potpora ili na temelju zahtjeva poduzetnika za umanjenjem komunalnog doprinosa i/ili komunalne naknade u skladu s odlukama Grada Drniša.

**CILJ I DAVATELJ *DE MINIMIS* POTPORE**

Članak 2.

Na temelju ovog Programa dodjeljuju se *de minimis* potpore sa ciljem poticanja razvoja i unapređenjagospodarstva i poduzetništva te povećanja zapošljavanjana području Grada Drniša.

Davatelj *de minimis* potpore je Grad Drniš (u daljnjem tekstu: Davatelj potpore ili Grad Drniš).

***DE MINIMIS* POTPORA**

Članak 3.

Potpore koje se dodjeljuju sukladno uvjetima propisanim ovim Programom ne ispunjavaju sve kriterije iz članka 107. stavka 1. Ugovora o funkcioniranju Europske unije (u daljnjem tekstu: UFEU) te stoga ne podliježu obvezi prijave Europskoj komisiji u smislu članka 108. stavka 3. UFEU.

Ukupan iznos *de minimis* potpore koji se po državi članici može dodijeliti jednom poduzetniku ne smije premašiti 300 000 EUR tijekom bilo kojeg trogodišnjeg razdoblja.

*De minimis* potpora se smatra dodijeljenom u trenutku kada poduzetnik u skladu s ovim Programom stekne zakonsko pravo na primanje potpore, neovisno o datumu isplate *de minimis* potpore.

Gornja granica utvrđena u stavku 2. ovog članka primjenjuje se bez obzira na oblik *deminimis* potpore ili cilj koji se namjerava postići te neovisno o tome financira li se potpora koja se dodjeljuje sukladno ovom Programu u cijelosti ili djelomično iz sredstava Grada Drniša.

Za potrebe gornje granice iz stavka 2. ovog članka *de minimis* potpore se izražavaju kao gotovinska bespovratna sredstva, a svi iznosi koji se primjenjuju bruto su iznosi, tj. iznosi prije odbitka poreza i drugih naknada. Ako se potpora ne dodjeljuje u obliku bespovratnih sredstava, iznos potpore je jednak bruto novčanoj protuvrijednosti potpore.

Potpore koje se isplaćuju u više obroka diskontiraju se na vrijednost potpore u trenutku njezine dodjele. Kamatna stopa koju treba primijeniti pri diskontiranju diskontna je stopa koja se primjenjuje u trenutku dodjele potpore.

Ako bi se dodjelom nove *de minimis* potpore premašila gornja granica iz stavka 2. ovog članka, ta nova potpora ne smije ostvariti korist od ovog Programa, odnosno nova potpora ne može se dodijeliti na temelju ovog Programa.

U slučaju spajanja i preuzimanja, pri utvrđivanju prelazi li se gornja granica utvrđena u stavku 2. ovog članka bilo kojom novom *de minimis* potporom koja se dodjeljuje novom poduzetniku ili poduzetniku preuzimatelju, u obzir se uzimaju sve prethodne *de minimis* potpore dodijeljene bilo kojem od poduzetnika uključenih u postupak spajanja. *De minimis* potpore koje su zakonito dodijeljene prije spajanja ili preuzimanja ostaju zakonite.

Ako se jedan poduzetnik podijeli na dva ili više zasebnih poduzetnika, *de minimis* potpora dodijeljena prije podjele dodjeljuje se poduzetniku koji je od nje ostvario korist, što je načelno poduzetnik koji je preuzeo djelatnosti za koje je korištena *de minimis* potpora. Ako takva raspodjela nije moguća, *de minimis* potpora razmjerno se dodjeljuje na temelju knjigovodstvene vrijednosti vlasničkog kapitala novih poduzetnika na datum kad je podjela stupila na snagu.

**PODRUČJE PRIMJENE**

Članak 4.

U skladu sa člankom 1. *de minimis* Uredbe, ovaj se Program primjenjuje na *de minimis* potpore koje se dodjeljuju poduzetnicima u svim sektorima, osim na:

1. potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;
2. potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;
3. potpore koje se dodjeljuju poduzetnicima u primarnoj proizvodnji poljoprivrednih proizvoda;
4. potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, i to u jednom od sljedećih slučajeva:
   1. kada se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;
   2. ako su potpore uvjetovane njihovim djelomičnim ili potpunim prenošenjem na primarne proizvođače;
5. potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;
6. potpore koje se uvjetuju upotrebom domaćih proizvoda ili usluga umjesto uvoznih.

Ako određeni poduzetnik djeluje u jednom od sektora iz stavka 1. točke a), b), c) ili d) i u jednom ili više sektora obuhvaćenih područjem primjene ovog Programa ili obavlja druge djelatnosti obuhvaćene područjem primjene *de minimis* Uredbe, ovaj se Program primjenjuje na potpore dodijeljene u vezi s tim drugim sektorima odnosno djelatnostima, uz uvjet da se osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene *de minimis* Uredbe ne ostvaruju korist od *de minimis* potpore koje se dodjeljuju u skladu s ovom Uredbom.

U slučaju situacije iz prethodnog stavka ovog članka, korisnik *de minimis* potpore iz ovog Programa je u obvezi na primjeren način osigurati razdvajanje aktivnosti iz točki a), b), c) i d), vođenjem odvojenog knjigovodstva (razdvajanjem troškova) ili organizacijskim razdvajanjem djelatnosti koje su obuhvaćene područjem primjene ovog.

**DEFINICIJE**

Članak 5.

Za potrebe ovog Programa primjenjuju se sljedeće definicije:

1. **„program dodjele *de minimis* potpora“** znači akt na temelju kojeg se mogu, bez potrebe za daljnjim provedbenim mjerama, dodjeljivati pojedinačne potpore poduzetnicima koji su u aktu utvrđeni na općenit i apstraktan način te svaki akt na temelju kojeg se *de minimis* potpora koja nije povezana s određenim projektom može dodijeliti jednom poduzetniku ili više njih na neodređeno razdoblje i/ili u neodređenom iznosu;
2. **„gospodarska djelatnost“** znači djelatnost koja se sastoji u pružanju roba i usluga na tržištu[[1]](#footnote-1);
3. **„poduzetnik“** znači svaki subjekt koji obavlja gospodarsku djelatnost bez obzira na njegov pravni status i način financiranja;
4. **„poljoprivredni proizvodi“** znači proizvodi navedeni u Prilogu 1. Ugovoru, osim proizvoda ribarstva i akvakulture obuhvaćenih Uredbom (EU) br. 1379/2013 Europskog parlamenta i Vijeća[[2]](#footnote-2);
5. **„primarna poljoprivredna proizvodnja“** znači proizvodnja plodova zemlje i proizvoda stočarstva navedenih u Prilogu 1. Ugovora o funkcioniranju Europske unije bez obavljanja dodatnih operacija kojima bi se promijenila priroda tih proizvoda;
6. **„prerada poljoprivrednih proizvoda“** znači svaki postupak proveden na poljoprivrednom proizvodu čiji je rezultat proizvod koji je isto poljoprivredni proizvod, osim aktivnosti na poljoprivrednim gospodarstvima koje su potrebne za pripremu životinjskog ili biljnog proizvoda za prvu prodaju;
7. **„stavljanje na tržište poljoprivrednih proizvoda“** znači držanje ili izlaganje poljoprivrednog proizvoda u cilju prodaje, ponuda na prodaju, isporuka ili bilo koji drugi način stavljanja na tržište, osim prve prodaje preprodavateljima i prerađivačima koju obavlja primarni proizvođač i svih djelatnosti povezanih s pripremom proizvoda za takvu prvu prodaju; prodaja krajnjim potrošačima koju obavlja primarni proizvođač smatra se stavljanjem na tržište poljoprivrednih proizvoda ako se odvija u zasebnim za to namijenjenim prostorima;
8. **„proizvodi ribarstva i akvakulture“** znači proizvodi definirani u članku 5. točkama (a) i (b) Uredbe br. 1379/2013;
9. **„primarna proizvodnja proizvoda ribarstva i akvakulture“** znači sve operacije povezane s ribolovom, uzgojem ili rastom vodenih organizama, kao i aktivnosti na poljoprivrednim gospodarstvima ili na brodu koje su potrebne za pripremu životinje ili biljke za prvu prodaju, uključujući rezanje, filetiranje ili zamrzavanje, i prva prodaja preprodavačima ili prerađivačima;
10. **„prerada i stavljanje na tržište proizvoda ribarstva i akvakulture“** znači sve operacije, uključujući rukovanje, obradu i preradu, koje se obavljaju nakon iskrcaja (ili sakupljanja u slučaju akvakulture) i čiji je rezultat prerađen proizvod, kao i distribucija tih proizvoda;
11. **„dan dodjele *de minimis* potpore“** znači dan na koji je Grad Drniš donio odluku o dodjeli *de minimis* potpore određenom korisniku;
12. **„korisnik potpore“** u smislu ovog Programaznači osoba koja, obavljajući gospodarsku djelatnost, nudi proizvode i usluge na tržištu (poduzetnik), a prima *de minimis* potporu na temelju ovog Programa;
13. **„bruto novčana protuvrijednost potpore“** znači iznos potpore ako je korisniku dodijeljena u obliku bespovratnog sredstva, prije odbitka poreza ili drugih naknada;
14. **„mikro, malo i srednje poduzeće (MSP)“** znači subjekti definirani Prilogom I. Uredbe (EU) 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26.6.2014., str. 1), kako je izmijenjena Uredbom br. 2017/1084, Uredbom br. 2020/972, Uredbom br. 2021/1237 i Uredbom br. 2023/1315;
15. **„veliko poduzeće/veliki poduzetnik“** znači poduzeće koje ne ispunjava kriterije utvrđene u Prilogu 1. Uredbe (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL L 187, 26.6.2014, str. 1), kako je izmijenjena Uredbom br. 2017/1084, Uredbom br. 2020/972, Uredbom br. 2021/1237 i Uredbom br. 2023/1315;
16. **„kupoprodajna cijena zemljišta“** znači ponuđena cijena zemljišta u poduzetničkoj zoni koja ne smije biti niža od početne cijene zemljišta;
17. **„početna cijena zemljišta“** znači tržišna cijena zemljištau poduzetničkoj zoni čija vrijednost je utvrđena neovisnim vještačenjem prije transakcije ili u odnosu na javno dostupne, redovito ažurirane i općeprihvaćene referentne vrijednosti;
18. **„povlaštena kupoprodajna cijena zemljišta“** znači cijena koju je korisnik potpore dužan platiti u skladu s posebnim aktima Davatelja potpore i uvjetima javnog natječaja;
19. **„komunalna naknada“** znači novčano javno davanje koje se plaća za održavanje komunalne infrastrukture, na način i pod uvjetima utvrđenim odlukom Davatelja potpore;
20. **„komunalni doprinos“** značinovčano javno davanje koje se plaća za korištenje komunalne infrastrukture na području Davatelja potpore, na način i pod uvjetima utvrđenim odlukom Davatelja potpore.

**JEDAN PODUZETNIK**

Članak 6.

U okviru ovog Programa, *de minimis* potpora do gornje granice iz članka 3. stavka 2. Programa se može dodijeliti „jednom poduzetniku“. Pojam „jedan poduzetnik“ obuhvaća sva poduzeća koja su u najmanje jednom od sljedećih odnosa:

1. jedno poduzeće ima većinu glasačkih prava dioničara ili članova u drugom poduzeću;
2. jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;
3. jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegovog osnivačkog akta ili statuta;
4. jedno poduzeće, koje je dioničar ili član u drugom poduzeću, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.

Poduzeća koja su u bilo kojem od odnosa navedenih u točkama a) do d) preko jednog ili više drugih društava isto se tako smatraju jednim poduzetnikom.

Poduzeća koja nisu u međusobnom odnosu, osim što je svako od njih izravno povezano s istim javnim tijelom ili tijelima ne smatraju se povezanim poduzećima ako ta poduzeća imaju nezavisno pravo odlučivanja.

Uz zahtjev za dodjelu *de minimis* potpore sukladno ovom Programu, poduzetnik je dužan dostaviti Izjavu o svim poduzećima s kojima je povezan sukladno stavku 1. ovog članka.

**ZBRAJANJE (KUMULACIJA) POTPORA**

Članak 7.

*De minimis* potpore koje se dodjeljuju u skladu s ovim Programom odnosno s *de minimis* Uredbom mogu se zbrajati s drugim *de minimis* potporama, dodijeljenim u skladu s Uredbom Europske komisije (EU) 2023/2832 o primjeni članaka 107. i 108. Ugovora o funkcioniranju Europske unije na *de minimis* potpore koje se dodjeljuju poduzetnicima koji pružaju usluge od općeg gospodarskog interesa[[3]](#footnote-3).

*De minimis* potpore koje se dodjeljuju u skladu s ovim Programom odnosno *de minimis* Uredbom mogu se kumulirati s *de minimis* potporama dodijeljenima u skladu s uredbama Komisije (EU) br. 1408/2013[[4]](#footnote-4) i (EU) br. 717/2014[[5]](#footnote-5) do odgovarajuće gornje granice utvrđene u članku 3. stavku 2. ovog Programa odnosno u članku 3. stavku 2. *de minimis* Uredbe.

*De minimis* potpore koje se dodjeljuju u skladu s ovim Programom ne mogu se kumulirati s državnim potporama u vezi s istim prihvatljivim troškovima niti s državnim potporama za istu mjeru rizičnog financiranja ako bi se takvom kumulacijom premašio najviši relevantni intenzitet potpore ili iznos potpore koji je za konkretan slučaj utvrđen uredbom o skupnom izuzeću ili odlukom Komisije. *De minimis* potpore koje nisu dodijeljene za određene prihvatljive troškove ili se ne mogu pripisati takvim troškovima mogu se kumulirati s drugim državnim potporama dodijeljenima na temelju uredbe o skupnom izuzeću ili odluke Komisije.

**KORISNICI *DE MINIMIS* POTPORA**

Članak8.

Korisnici *de minimis* potpora u okviru ovog Programa mogu biti pravne i fizičke osobe koje, obavljajući gospodarsku djelatnost, nude svoje proizvode i usluge na tržištu (poduzetnici), bez obzira na pravni status (trgovačka društva, obrti, ustanove, javne ustanove, itd.), veličinu (mala, srednja, velika poduzeća) inačin financiranja.

**INSTRUMENT DODJELE POTPORE**

Članak 9.

Ovaj se Program primjenjuje samo na potpore za koje je moguće unaprijed točno izračunati bruto novčanu protuvrijednost potpore bez potrebe za provođenjem procjene rizika („transparentne *de minimis* potpore“).

*De minimis* potpore sukladno ovom Programu dodjeljuju se u obliku:

1. prodaje zemljišta u poduzetničkim zonama ispod kupoprodajne cijene iz članka 5. stavka 1. točke 16. ovog Programa. Bruto novčana protuvrijednost potpore je jednaka razlici između kupoprodajne cijene i niže cijene (povlaštene kupoprodajne cijene) koju korisnik potpore ostvaruje na temelju ovog Programa, a u skladu s pravilnikom Davatelja potpore kojim je uređeno raspolaganje zemljištem u poduzetničkim zonama Davatelja potpore,
2. umanjenja komunalnog doprinosa u skladu s odlukom Davatelja potpore kojom je uređen komunalni doprinos,
3. umanjenja komunalne naknade u skladu s odlukom Davatelja potpore kojom je uređena komunalna naknada.

*De minimis* potpore koje se dodjeljuju u skladu s uvjetima iz ovog Programa, smatraju se transparentnim *de minimis* potporama.

**DODJELA *DE MINIMIS* POTPORE**

Članak 10.

*De minimis* potpora u obliku prodaje zemljišta u poduzetničkim zonama ispod kupoprodajne cijene dodjeljuje se na temelju javnog natječaja za prodaju zemljišta u poduzetničkim zonama na području Grada Drniša, a koji natječaj raspisuje gradonačelnik na temelju iskazanog interesa poduzetnika, a u skladu s pravilnikom Davatelja potpore koji uređuje uvjete raspolaganja zemljištem u poduzetničkim zonama.

*De minimis* potpora u obliku umanjenja komunalnog doprinosa i/ili komunalne naknade dodjeljuje se u skladu s važećim odlukama Davatelja potpore.

*De minimis* potpora iz stavka 1. ovog članka smatra se dodijeljenom na dan donošenja odluke o odabiru u skladu s pravilnikom koji uređuje uvjete raspolaganja zemljištem u poduzetničkim zonama.

*De minimis* potpora iz stavka 2. ovog članka smatra se dodijeljenom na dan donošenja odluke o umanjenjukomunalnog doprinosa i/ili komunalne naknade u skladu s važećim odlukama Davatelja potpore.

Davatelj potpore obavještava korisnika *de minimis* potpore o dodjeli potpore na temelju ovog Programa na dokaziv način.

**ZAHTJEV ZA DODJELU POTPORE**

Članak 11.

Zahtjev za dodjelu *de minimis* potpore na temelju ovog Programa podnosi se u okviru javnog natječaja za prodaju zemljišta u poduzetničkim zonama ili na temelju odluka Davatelja potpore kojima se uređuje komunalni doprinos i komunalna naknada.

Zahtjev iz stavka 1. ovog članka mora sadržavati sve podatke relevantne za procjenu prihvatljivosti korisnika potpore.

**OBVEZE DAVATELJA I KORISNIKA POTPORE**

Članak 12.

Nova *de minimis* potpora sukladno ovom Programu se može dodijeliti tek nakon što Grad Drniš utvrdi da ukupan iznos *de minimis* potpora koji je dotični poduzetnik primio neće premašiti odgovarajuću gornju granicu iz članka 3. stavka 2. ovog Programa odnosno članka 3. stavka 2. *de minimis* Uredbe te da su ispunjeni svi uvjeti predviđeni tom Uredbom.

Nakon što Grad Drniš utvrdi da su ispunjeni uvjeti za dodjelu *de minimis* potpore određenom poduzetniku sukladno ovom Programu i *de minimis* Uredbi, o tome pisanim ili elektroničkim putem obavještava toga poduzetnika, kao i o iznosu potpore izraženom u bruto novčanoj protuvrijednosti i o njezinom *de minimis* karakteru te o tome da je korisnik *de minimis* potpore, izravno upućujući na de *minimis* Uredbu (navodeći njezin naziv i podatke o objavi u Službenom glasniku Europske unije).

Prije dodjele potpore, korisnik potpore je dužan Davatelju potpore dostaviti, u pisanom ili elektroničkom obliku, podatkeo svakoj drugoj *de minimis* potpori na koju se primjenjuje *de minimis* Uredba ili druge uredbe o *de minimis* potporama dodijeljenoj tijekom bilo kojeg trogodišnjeg razdoblja neovisno o izvoru dodijeljenih sredstava (državna, regionalna, lokalna razina ili iz sredstava koja su podrijetlom iz Unije), s ciljem kontrole gornje granice *de minimis* potpore propisane člankom 3. stavkom 2. *de minimis* Uredbe. Obrazac izjave korisnika o dodijeljenim*de minimis* potporama je sastavni dio ovog Programa.

Davatelj potpore je dužan prije dodjele potpore na temelju ovog Programa provjeriti u Registru državnih potpora i potpora male vrijednosti koji se vodi pri Ministarstvu financija sve *de minimis* potpore koje je korisnik primio u referentnom razdoblju.

**PRAĆENJE I IZVJEŠĆIVANJE**

Članak 13.

Grad Drniš vodi evidenciju i čuva informacije u vezi s dodjelom potpora u okviru ovog Programa. Ta evidencija o *de minimis* potporama čuva se 10 godina od datuma dodjele potpore.

Grad Drniš će na pisani zahtjev u roku od 20 radnih dana ili u dužem roku navedenom u tom zahtjevu dostaviti Europskoj komisiji sve informacije koje Komisija smatra potrebnima kako bi ocijenila jesu li ispunjeni uvjeti iz *de minimis* Uredbe, a posebno o ukupnom iznosu *de minimis* potpora u smislu *de minimis* Uredbe i drugih uredaba o *de minimis* potporama koje je primio bilo koji poduzetnik.

Od 1. siječnja 2026. države članice su sukladno *de minimis* Uredbi dužne osigurati da se informacije o dodijeljenim *de minimis* potporama registriraju u središnjem registru na nacionalnoj razini ili na razini Unije. Informacije u središnjem registru moraju sadržavati podatke o svakom korisniku, iznosu potpore, datumu dodjele, davatelju potpore, instrumentu potpore i predmetnom sektoru na temelju statističke klasifikacije ekonomskih djelatnosti u Uniji („klasifikacija NACE“). Središnji registar uspostavit će se na način da se javnosti omogući jednostavan pristup informacijama i istodobno osigura usklađenost s pravilima Unije o zaštiti podataka, između ostalog, pseudonimizacijom određenih unosa kad je to potrebno.

Države članice dužne su registrirati informacije iz stavka 1. u središnji registar za sve *de minimis* potpore koje je dodijelilo bilo koje tijelo u dotičnoj državi članici u roku od 20 radnih dana od dodjele potpore.

Slijedom navedenih obveza iz *de minimis* Uredbe, Grad Drniš će od 1. siječnja 2026. dostavljati podatke o dodijeljenim potporama, korisnicima, instrumentima potpore, itd. u središnji registar sukladno odredbama stavka 3. ovog članka.

**ZAVRŠNE ODREDBE**

Članak 14.

Gradsko vijeće Grada Drniša donijet će provedbene akte za provođenje ovog Programa.

Provedba ovog Programa u nadležnosti je Upravnog odjela za gospodarstvo, financije i društvene djelatnosti.

Članak 15.

Danom stupanja na snagu ovog Programa, stavlja se izvan snage Program olakšica i poticaja razvoja gospodarstva Grada Drniša («Službeni glasnik Grada Drniša» broj 5/16).

Ovaj Program stupa na snagu osmog dana od dana objave, objavit će se u «Službenom glasniku Grada Drniša», te se primjenjuje se do 31. prosinca 2030. godine.



KLASA: 302-01/25-01/

URBROJ:2182-6-\_\_\_\_\_

**GRADSKO VIJEĆE**

**GRADA DRNIŠA**

Predsjednica

Majdi Pamuković, prof.

OBRAZAC – Izjava o dodijeljenim*de minimis* potporama

|  |  |
| --- | --- |
| Poduzetnik  (tvrtka, sjedište, OIB) |  |

zastupan po \_\_\_\_\_\_\_\_\_\_\_\_\_\_\_\_\_, osobi ovlaštenoj za zastupanje daje sljedeću

**IZJAVU[[6]](#footnote-6)**

**O DODIJELJENIM *DE MINIMIS* POTPORAMA**

|  |  |  |
| --- | --- | --- |
| Datum[[7]](#footnote-7) dodjele | Davatelj *de minimis* potpore | Iznos *de minimis* potpore u EUR |
|  |  |  |
|  |  |  |
|  |  |  |
|  |  |  |

U \_\_\_\_\_\_\_\_, \_\_\_\_\_. godine

Za podnositelja izjave:

M.P. \_\_\_\_\_\_\_\_\_\_\_\_\_\_\_\_\_\_\_\_\_

(ime i prezime, potpis)

# OBRAZLOŽENJE

Grad Drniš usvajanjemPrograma dodjele*de minimis* potpora za investicije u poduzetničkim zonama Grada Drniša za 2025.-2030.godinu (u daljnjem tekstu: Program) želi potaknutii unaprijediti gospodarstvo i poduzetništvo na području Grada Drniša te ga učiniti privlačnim za investicije.

Na temeljuPrograma dodjeljuju se *de minimis* potpore u obliku umanjenja kupoprodajne cijene zemljišta u poduzetničkim zonama Grada Drniša, u obliku umanjenja komunalnog doprinosa te u obliku umanjenja komunalne naknade sukladno važećim aktima Grada, a sve sa ciljem stvaranjapovoljne i privlačne poslovne klime za poduzetništvo u gradu Drnišu.

Mjere na temelju ovog Programa predstavljaju *de minimis* potporu u smislu Uredbe Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 2023/2831, 15.12.2023., u daljnjem tekstu: *de minimis* Uredba), a Program je u cijelosti usklađen s relevantnim pravilima koja uređuju *de minimis* potpore. Ovaj Program i dodjela *de minimis* potpora provodit će se u skladu s *de minimis* Uredbom, kao i važećim aktima Grada Drniša.

Opći ciljevi Programa su razvoj gospodarstva na području grada Drniša su poticanje investitora za dolazak u grad Drnišu, poticanje zapošljavanja, popunjavanje poduzetničkih zona, podizanje konkurentnosti te tehnološki razvitak.

Ovi se ciljevi planiraju ostvariti mjerama iz ovog Programa.

Postupak i uvjeti dodjele potpora iz ovog Programa, propisuje se posebnim pravilnikom kojeg donosi Gradsko vijeće Grada Drniša.

Trajanje ovog Programa je do 31.12.2030. godine te je trajanje Programa usklađeno s trajanjem *de minimis* Uredbe.

Na temelju Zakona o pravu na pristup informacijama i Kodeksa savjetovanja sa zainteresiranom javnošću u postupcima donošenja zakona, drugih propisa i akata, ovaj Program upućen je na savjetovanje sa zainteresiranom javnošću. Savjetovanje je trajalo od 2. listopada do 3. studenog 2025. godine. Tijekom savjetovanja nije bilo komentara zainteresirane javnosti.

Predlaže se Gradskom vijeću Grada Drniša usvajanje Programa *de minimis* potpora za investicije u poduzetničkim zonama Grada Drniša za 2025.-2030.godinu.

1. Presuda Suda od 1. srpnja 2008., MOTOE, C-49/07 ECLI:C:2008:376, točke 26. i 27. [↑](#footnote-ref-1)
2. Uredba (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1148/2006 i (EZ) br. 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1). [↑](#footnote-ref-2)
3. SL L, 2023/2832, 15.12.2023. [↑](#footnote-ref-3)
4. Uredba Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore *de minimis* u poljoprivrednom sektoru (SL L 352, 24.12.2013., str. 9) [↑](#footnote-ref-4)
5. Uredba Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na *de minimis* potpore u sektoru ribarstva i akvakulture (SL L 190, 28.6.2014., str. 45) [↑](#footnote-ref-5)
6. Upisuju se sve *de minimis* potpore dodijeljene jednom poduzetniku u smislu članka 6. Programa [↑](#footnote-ref-6)
7. Upisuju se sve dodijeljene *de minimis* potpore u razdoblju od 3 godine od podnošenja zahtjeva za dodjelu potpore [↑](#footnote-ref-7)