NACRT PRAVILNIKA

Na temelju članka 9. i članka 14. Programa dodjele *de minimis* potpora za investicije u poduzetničkim zonama Grada Drniša za 2025.-2030. godine i članka 51. Statuta Grada Drniša („Službeni glasnik Grada Drniša” br. 2/21 i 2/22) Gradsko vijeće Grada Drniša na sjednici\_\_\_\_\_ održanoj dana\_\_\_\_\_\_\_\_\_\_2025. godine, donosi

**PRAVILNIK**

**o kupoprodaji građevinskog zemljišta na temeljuPrograma dodjele *de minimis* potpora za investicije u poduzetničkim zonama Grada Drniša za 2025.-2030. godinu**

**UVODNI DIO**

Članak 1.

Ovim Pravilnikom uređuju se uvjeti, kriteriji i postupak za kupoprodaju zemljišta u poduzetničkim zonama u vlasništvu Grada Drniša, uz dodjelu *de minimis*potpore (*de minimis* potpore — dalje u tekstu:*de minimis* potpora ili potpora) sukladno Programu dodjele *de minimis* potpora za investicije u poduzetničkim zonama Grada Drniša za 2025.-2030. godinu (dalje u tekstu: Program).

Grad Drniš, u cilju poticanja razvoja gospodarstva omogućuje prodaju građevinskog zemljišta u poduzetničkim zonama po povlaštenoj cijeni, odnosno cijeni ispod tržišne vrijednosti.

Članak 2.

Svrha koja se namjerava postići raspolaganjem građevinskim zemljištem pod uvjetima propisanim ovim Pravilnikom jest pokretanje investicija, odnosno proširenje postojećih gospodarskih kapaciteta na području Grada Drniša kojima se ostvaruje jedan ili više sljedećih ciljeva:

* otvaranje novih i očuvanje postojećih radnih mjesta,
* unos nove opreme i suvremenih tehnologija,
* uvođenje novih proizvodnih postupaka i novih proizvoda,
* modernizacija i unapređenje poslovanja.

Članak 3.

U smislu ovog Pravilnika pojedini izrazi imaju sljedeće značenje:

1. Investicija, ulaganje, odnosno početno ulaganje podrazumijeva ulaganje u dugotrajnu imovinu unesenu u vlasništvo investitora, a koje je ulaganje povezano s izgradnjom novih gospodarskih kapaciteta i osnivanjem nove poslovne jedinice, izvršeno u razdoblju od četiri godine od početka radova na projektu, odnosno od početka ulaganja.
2. Investitor, odnosno Korisnik potpore je poduzetnik: fizička osoba (obrtnik) ili pravna osoba (trgovačko društvo, ustanova, udruga i sl.) koji vrši ulaganja u poduzetničkim zonama u vlasništvu Grada Drniša, te mu je u skladu s uvjetima propisanim ovim Pravilnikom dodijeljena*de minimis* potpora na temelju Programa.
3. Dugotrajna imovina je materijalna imovina (građevinski objekti te postrojenja i oprema, odnosno strojevi) unesena u vlasništvo investitora i iskazana u njegovoj bilanci. Dugotrajna imovina mora biti u skladu s računovodstvenim standardima te mora biti u funkciji najmanje dvije godine od početka ulaganja, odnosno za cijelo vrijeme korištenja poticajnih mjera.
4. Kupoprodajna cijena je cijena koju ponuditelj ponudi u javnom natječaju, a koja cijena ne može biti niža od početne cijene zemljišta u poduzetničkoj zoni.
5. Početna cijena zemljišta je tržišna cijena zemljišta u poduzetničkoj zoni čija je vrijednost utvrđena neovisnim vještačenjem prije transakcije ili u odnosu na javno dostupne, redovito ažurirane i općeprihvaćene referentne vrijednosti.
6. Povlaštena kupoprodajna cijena zemljišta je cijena koju je odabrani ponuditelj dužan platiti, a predstavlja kupoprodajnu cijenu umanjenu za stopu olakšice utvrđenu ovim Pravilnikom. Povlaštena kupoprodajna cijena zemljišta ne može biti niža od 10,00 EUR/m2.
7. *De minimis* potpora je potpora dodijeljena na temelju Programa i u skladu s uvjetima javnog natječaja, a predstavlja razliku između kupoprodajne cijene zemljišta i povlaštene kupoprodajne cijene zemljišta.
8. Novootvoreno radno mjesto znači povećanje broja zaposlenih na puno radno vrijeme u dotičnoj poslovnoj jedinici u usporedbi s prosjekom zaposlenih u proteklih dvanaest mjeseci od podnošenja prijave na Javni natječaj iz članka 16. ovog Pravilnika, što znači da će se eventualna radna mjesta izgubljena tijekom razdoblja trajanja ulaganja oduzeti od prividnog broja novootvorenih radnih mjesta. Novootvoreno radno mjesto mora biti povezano s projektom za koji je dodijeljena potpora.
9. Nadležni upravni odjel je upravni odjel Grada Drniša nadležan za gospodarstvo.

Članak 4.

*De minimis* potpora u obliku povlaštene kupoprodajne cijene zemljišta dodjeljuje se na temelju Programa koji je usklađen s Uredbom Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na *de minimis* potpore (SL EU L 2023/2831, 15.12.2023.) i primjenjuje se do 31.12.2030. godine.

**UVJETI RASPOLAGANJA ZEMLJIŠTEM**

Članak 5.

Grad Drniš će neizgrađenim građevinskim zemljištem u poduzetničkim zonama raspolagati prema uvjetima utvrđenim ovim Pravilnikom i drugim aktima Grada Drniša, a sukladno pozitivnoj zakonskoj regulativi.

Kupoprodaja zemljišta provodi se putem javnog natječaja. Javni natječaj se može provesti na temelju iskazanog interesa poduzetnika za ulaganjem u poduzetničke zone ili na temelju odluke Grada Drniša.

U cilju zadovoljenja načela „transparentnosti” početna cijena zemljišta utvrdit će se odlukom na temelju neovisne stručne procjene tržišne vrijednosti, a sukladno mjerodavnim zakonskim i podzakonskim propisima Republike Hrvatske.

Odluku o utvrđivanju cijena neizgrađenog građevinskog zemljišta u poduzetničkim zonama donosi Gradsko vijeće Grada Drniša na kraju svake kalendarske godine za sljedeću godinu.

Članak 6.

Kupoprodajna cijena zemljišta predstavlja najvišu ponuđenu cijenu zemljišta postignutu na javnom natječaju, a koja ne može biti manja od početne cijene zemljišta iz članka 5. stavka 3. ovog Pravilnika.

Povlaštena cijena zemljišta predstavlja kupoprodajnu cijenu zemljišta iz prethodnog stavka umanjenu za iznos potpore sukladno uvjetima iz ovog Pravilnika i Programa.

**ROK IZGRADNJE, UVJETI KUPOPRODAJE I OGRANIČENJA PRAVA VLASNIŠTVA**

Članak 7.

Ponuditelju koji uz ispunjenje svih uvjeta propisanih ovim Pravilnikom i uvjetima javnog natječaja ponudi najviši iznos kupoprodajne cijene zemljišta, iznos kupoprodajne cijene zemljišta može se umanjiti prema sljedećim kriterijima i intenzitetima:

|  |  |
| --- | --- |
| Kriteriji za dodjelu potpore | Potpora Grada Drniša |
| Broj novootvorenih radnih mjesta  (uz zadržavanje postojećeg broja zaposlenih tijekom trajanja projekta odnosno od dobivanja potpore pa najmanje tri godine od završetka ulaganja odnosno ishođenja uporabne dozvole) | Iznos kupoprodajne cijene zemljišta, može se umanjiti prema sljedećim intenzitetima:   * 20% (u kategoriji od 5 do 10 radnih mjesta) * 40% (u kategoriji od 11 do 20 radnih mjesta) * 60% (u kategoriji od 21 naviše radnih mjesta) |
| Vrijednost ulaganja u poduzetničku zonu  (prihvatljivi troškovi ulaganja na temelju kojih se utvrđuje vrijednost ulaganja su troškovi ulaganja u materijalnu imovinu) | Iznos kupoprodajne cijene zemljišta može se umanjiti prema sljedećim intenzitetima:  - 20% za ulaganje u vrijednosti od najmanje 250.000,000 EUR  - 30% za ulaganje u vrijednosti od najmanje 500.000,00 EUR |
| Kriteriji i intenziteti se zbrajaju.  Povlaštena kupoprodajna cijena zemljišta prema kriterijima i zbrojenim intenzitetima ne može biti manja od 10,00 EUR/m2, a iznos dodijeljene potpore ne smije premašiti prag utvrđen u Programu. | |

Članak 8.

Odabrani ponuditelj je dužan o vlastitom trošku ishoditi građevinsku dozvolu odnosno drugi odgovarajući akt kojim se odobrava građenje i to u roku 12 mjeseci od dana sklapanja kupoprodajnog ugovora, i u roku od najviše tri (3) godine od dana sklapanja kupoprodajnog ugovora izgraditi poslovni građevinu odnosno izvršiti ulaganje u vrijednosti za koju je ostvario intenzitet potpore, u svrhu obavljanja djelatnosti, ishoditi uporabnu dozvolu te zaposliti onaj broj novozaposlenih za koji je ostvario intenzitet potpore iz članka 7. ovog Pravilnika.

Članak 9.

Novootvorena radna mjesta moraju biti povezana s provedbom projekta ulaganja i sačuvana najmanje tri (3) godine od završetka ulaganja, odnosno ishođenjauporabne dozvole.

U ukupan broj novootvorenih radnih mjesta neće se priznati međusobno zapošljavanje između povezanih društava, odnosno investitora, kao ni zapošljavanje osoba koje su u posljednjih šest mjeseci prije sklapanja ugovora o radu s korisnikom potpore, u nekom razdoblju bile zaposlene kod njemu povezanog društva.

Povezanim društvima, u smislu prethodnog stavka ovog članka, smatraju se ona društva koja su kao takva definirana mjerodavnim zakonskim propisima.

Članak 10.

Sklapanjemkupoprodajnog ugovora, Grad Drniš će na predmetnoj nekretnini dozvoliti kupcu (investitoru) da u svoju korist, bez ikakvog daljnjeg pitanja ili odobrenja, ishodi u zemljišnim i drugim javnim knjigama, predbilježbu prava vlasništva na nekretnini koja je predmet kupoprodajnog ugovora.

Kupac (investitor) je dužan u roku od 30 dana od dana sklapanja kupoprodajnog ugovora, uplatiti povlaštenu kupoprodajnu cijenu zemljišta.

Grad Drniš će u roku od 5 dana od dana plaćanja povlaštene kupoprodajne cijene izdati kupcu (investitoru)tabularnu izjavu podobnu za uknjižbu prava vlasništva na nekretnini koja je predmet kupoprodajnog ugovora pod uvjetom da kupac (investitor) dozvoli osnivanje založnog prava (hipoteke) na zemljištu u korist Grada na iznos razlike između kupoprodajne cijene i povlaštene kupoprodajne cijene (iznos potpore)s pripadajućom zateznom kamatom te zabrane otuđenja i opterećenja nekretnine u korist trećih osoba do ispunjenja ugovornih obvezauz upis svih ograničenja prava vlasništva u smislu članka 34. Zakona o vlasništvu i drugim stvarnim pravima ili dostavi Gradu neopozivu i bezuvjetnu bankarsku garanciju u korist Grada na taj iznos s rokom valjanosti garancije od 60 mjeseciod sklapanja kupoprodajnog ugovora, naplativu na prvi poziv, bez prava na prigovoru slučaju neispunjenja ugovorne obveze.

U slučaju da kupac (investitor) bez opravdanog razloga ne izgradi objekt namijenjen obavljanju djelatnosti te ne ishodi uporabnu dozvolu u propisanim rokovima, Grad Drniš će preporučenom pošiljkom putem pošte zahtijevati od kupca da u roku od 30 dana plati iznos potpore koja mu je dodijeljena uvećano za zakonsku zateznu kamatu od dana dodjele potpore ili mu odrediti naknadi rok u kojem je kupac dužan ispuniti ugovorne obveze.

Ukoliko kupac (investitor) ne postupi na način opisan u prethodnom stavku ovog članka, Grad Drniš će, sukladno uvjetima iz bankarske garancije, zatražiti isplatu temeljem bankarske garancije ili raskinuti kupoprodajni ugovor, a u kojem slučaju se vlasništvo nad zemljištem vraća Gradu Drnišu bez prava kupca na povrat povlaštene kupoprodajne cijene ili na bilo kakvu naknadu ili obeštećenje za uložena sredstva ikakve naknade kupcu. U tom slučaju kupac (investitor) zadržava pravo sa sobom uzeti materijal i stvari koje je ugradio u nekretninu, ako se one mogu odvojiti, a da se time ne uništava sami objekt odnosno nekretnina.

U slučaju da kupac (investitor) bez opravdanog razloga, djelomično ispuni ugovornu obvezu na način da je vrijednost ulaganja manja od vrijednosti za koju mu je određena stopa olakšice ili otvori manji broj novih radnih mjesta od onog broja za koji mu je određena stopa olakšice, kupac (investitor) je dužan vratiti razmjerni dio dodijeljene potpore (razliku između dodijeljene potpore i potpore koja bi mu bila dodijeljena da je primijenjena niža stopa olakšice) uvećano za zakonsku zateznu kamatu od dana dodjele potpore.

U svakom slučaju, Grad Drniš zadržava pravo na naknadu štete (materijalne i nematerijalne) koja mu je postupanjem investitora nastala.

Članak 12.

Kupcu (investitoru) kojem je dodijeljena potpora iz članka 7. ovog Pravilnika, zabranjeno je otuđenje nekretnine ili nekog njezinog dijela, bilo kojim pravnim poslom, 3 godine od dana ishođenja uporabne dozvole za objekt.

Uz uvjet ispunjenja svih obveza i uvjeta pod kojim je dodijeljena potpora, investitoru se može dopustiti otuđenje nekretnine i prije isteka roka iz prethodnog stavka ovog članka, o čemu odluku donosi Gradsko vijeće Grada Drniša.

**RASPISIVANJE 1 PROVEDBA NATJEČAJA**

Članak 13.

Odluku o pokretanju javnog natječajaza prodaju građevinskog zemljišta donosi Gradonačelnik.

Prodaju građevinskog zemljišta provodi Povjerenstvo za raspolaganje nekretninama Grada Drniša, kojeg imenuje Gradonačelnik.

Povjerenstvo obavlja poslove prikupljanja i otvaranja ponuda, sastavlja zapisnik o otvaranju ponuda, zapisnik o pregledu i ocjeni ponuda te dostavlja prijedlog odluke o odabiru najpovoljnijeg ponuditelja i svu natječajnu dokumentaciju nadležnom tijelu, radi donošenja odluke o odabiru najpovoljnijeg ponuditelja.

Odluka o odabiru mora, između ostalog, sadržavati podatak o dodjeli *de minimis* potpore na temelju Programa.

Na temelju odluke o odabiru, sklapa se kupoprodajni ugovor.

Članak 14.

Javni natječaj objavit će se na web-stranici Grada Drniša http://www.drnis.hr/ i u dnevnom tisku.

Članak 15.

Javni natječaj za prodaju građevinskog zemljišta prikupljanjem pisanih ponuda sadrži:

* opis nekretnine (oznaka adrese nekretnine i zemljišnoknjižnih podataka);
* početnu cijenu građevinskog zemljišta;
* rok za dostavuponuda koji ne može biti kraći od 8 dana od dana objave obavijesti u javnom glasilu;
* visinu jamčevine i oznaku računa na koji se uplaćuje;
* odredbu da se danom predaje ponude smatra dan predaje ponude službeniku koji vodi urudžbeni zapisnik u Gradu, odnosno dan predaje ponude na poštu preporučenom pošiljkom;
* odredbu tko se smatra najpovoljnijim ponuditeljem;
* odredbu da će se u slučaju odustanka najpovoljnijeg ponuditelja, najpovoljnijim ponuditeljem smatrati sljedeći ponuditelj koji je ponudio najvišu cijenu;
* odredbu da najpovoljniji ponuditelj koji odustane od ponude gubi pravo na jamčevinu;
* odredbu da se nepotpune ponude i ponude podnesene izvan roka neće razmatrati;
* odredbu da se nekretninama raspolaže u stanju „viđeno-kupljeno“;
* odredbu o pravu prodavatelja da odustane od prodaje i poništi javni natječaj u svako doba prije potpisivanja ugovora;
* druge odredbe kao i posebne uvjete i podatke u vezi zemljišta koje je predmet javnog natječajateodredbe o djelatnostimakoje se mogu obavljati unutar poduzetničkih zona.

Članak 16.

U oglasu o javnom natječaju uz sadržaj iz članku 15. ovog Pravilnika, propisuje se obvezna dokumentacija koju ponuditelj mora dostaviti u ponudi:

l . izvadak iz sudskog,obrtnog, strukovnog ili drugog registra, ne stariji od 30 dana od dana raspisivanja Javnog natječaja;

1. podatke o svom financijskom stanju (račun dobiti i gubitka i bilancu, godišnja financijska izvješća i revizorsko izvješće) za protekle tri godine;
2. poslovni plan za narednih pet godina s projekcijom financijskih izvještaja (račun dobiti i gubitka, bilanca, novčani tijek), a koji sadrži idejni opis, status, površinu i lokaciju objekta u kojeg se namjerava izvršiti ulaganje, detaljan plan ulaganja u materijalnu imovinu s planiranim iznosima ulaganja i vremenom planirane nabave, iznos ukupnog ulaganja koji će biti korišten za izračun intenziteta potpora propisanih ovom Odlukom, postojeći broj radnika, plan i broj zapošljavanja novih radnika, s naznačenim planiranim razdobljem i dinamikom zapošljavanja, naznaku djelatnosti koja se namjerava obavljati u objektu nakon izgradnje novog objekta;
3. izjavu o djelatnosti (prema NKD 2025.) koja će se obavljati u novoizgrađenom objektu planirane investicije;
4. izjavu o povezanim poduzećima u smislu Programa
5. ponuđenu cijenu za građevinsku parcelu (zemljište) po metru kvadratnom površine i ukupnu cijenu za pojedinu građevinsku parcelu (zemljište) uključujući i iznos potpore iz ovog Pravilnika za koji se umanjuje kupoprodajna cijena zemljišta;
6. potvrdu o uplati jamčevine;
7. detaljni profil investitora (osnivači, broj zaposlenih, opis djelatnosti i sl.);
8. potvrdu o nepostojanju dugovanja prema Gradu Drnišu, ne stariju od 30 dana od dana raspisivanja Javnog natječaja;
9. potvrdu Porezne uprave o nepostojanju duga po osnovi javnih davanja, ne stariju od 30 dana od dana podnošenja ponude
10. potvrdu FINA-e o blokadi računa ponuditelja u proteklih 12 mjeseci od dana izdavanja potvrde, kojom dokazuje da u proteklih 12 mjeseci račun nije bio u blokadi duže od 30 dana neprekidno, a koja ne smije biti starija od 30 dana od dana raspisivanja Javnog natječaja;
11. izjavu ponuditelja i odgovorne osobe da na podnošenja ponude ne postoje dugovanja prema zaposlenim radnicima;
12. potvrdu Hrvatskog zavoda za mirovinsko osiguranje o broju zaposlenih u posljednjih

12 mjeseci, koja nije starija od 30 dana od dana raspisivanja Javnog natječaja;

1. izjavu o nekažnjavanju koju daje odgovorna osoba ponuditelja za sebe, sve osobe ovlaštene za zastupanje i za društvo koje je ovlašten zastupati, a iz koje je vidljivo da se protiv davatelja izjave, osoba ovlaštenih za zastupanje i društva ne vodi kazneni postupak i da nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, te druga kaznena djela s područja gospodarskog kriminala;
2. izjavu o jednom poduzetnikukoju daje odgovorna osoba investitora za sebe i za društvo koje je ovlašten zastupati, da je / nije povezan s drugim poslovnim subjektima na način da se temeljem članka 2. stavka 2. Uredbe Europske komisije navedene u članku 4. ovog Pravilnika, tako povezana poduzeća smatraju "jednim poduzetnikom”;
3. izjavu o dodijeljenim *de minimis*potporama;
4. Drugi podaci i dokumenti koji su propisano Javnim natječajem.

Na zahtjev nadležnog upravnog odjela, ponuditelj je dužan dostaviti i druge tražene podatke i dokumentaciju potrebnu za ocjenu valjanosti ponude.

Ponuditelji koji su osnovani i posluju kraće od šest mjeseci od dana podnošenja ponude (novoosnovana društva/obrti), uz svoju ponudu nisu dužni podnijeti podatke iz stavka 1. točka 2. ovog članka za posljednje tri godine, već samo bilancu i račun dobiti i gubitka ne starije od 30 dana od dana podnošenja ponude.

Članak 17.

Ponuditelji su dužni uplatiti jamčevinu u iznosu od 10%utvrđene početne cijene zemljišta.

Nakon odabira ponuditelja jamčevina će se odabranom ponuditelju uračunati u kupoprodajnu cijenu zemljišta.

Ostalim ponuditeljima Grad će vratiti jamčevinu u roku od 30 dana od konačne Odluke o odabiru najboljeg ponuditelja.

Članak 18.

Najpovoljnijem ponuditeljem smatra se ponuditelj čija ponuda je valjana odnosno zadovoljava sve uvjete i kriterije propisane Javnim natječajem tekoji ponudi najviši iznos kupoprodajne cijene zemljišta.

U slučaju odustanka najpovoljnijeg ponuditelja, najpovoljnijim ponuditeljem smatra se sljedeći ponuditelj koji je dostavio valjanu ponudu odnosno ponudu koja zadovoljava sve uvjete i kriterije propisane Javnim natječajem i koji je ponudio najviši iznos kupoprodajne cijene zemljišta.

Najpovoljniji ponuditelj koji je odustao od ponude, gubi pravo na jamčevinu.

Članak 19.

Odluku o odabiru najpovoljnijeg ponuditelja donosi Gradsko vijeće.

Gradonačelnik će, u ime Grada Drniša, sklopiti kupoprodajni ugovor s najpovoljnijim ponuditeljem u roku 30 dana od dana donošenja odluke o odabiru najpovoljnijeg ponuditelja, a kojim ugovorom se uređuju međusobna prava i obveze.

U roku 15 dana od sklapanjakupoprodajnog ugovora kupac je dužan dostaviti Gradu Drnišu ovjerenu bjanko zadužnicu za uredno izvršenje Ugovora u ukupnom iznosu potpore koja mu je dodijeljena. Ukoliko kupac ne dostavi ovjerenu bjanko zadužnicu za uredno izvršenje Ugovora na ukupni iznos potpore koja mu je dodijeljena, ugovor se smatra raskinutim.

Članak 20.

Povjerenstvo za raspolaganje nekretninama u vlasništvu Grada Drniša, na temelju administrativne provjere i analize poslovnog plana poduzetnika, izrađuje prijedlog Odluke o prodaji neizgrađenog građevinskog zemljišta u poduzetničkoj zoni u kojoj je sadržana i visina dodijeljene potpore iz ovog Pravilnika, te isti prosljeđuje nadležnom tijelu na usvajanje.

Odluku o prodaji neizgrađenog građevinskog zemljišta u poduzetničkoj zoni donosi nadležno tijelo, sukladno mjerodavnim odredbama Statuta Grada Drniša.

Odluka iz stavka 3. ovog članka i obavijest o dodijeljenoj potpori dostavljaju se odabranom ponuditelju.

Odluka iz prethodnog stavka ovog članka nije upravni akt te na istu ne postoji mogućnost žalbe ni pokretanja upravnog spora.

Članak 21.

Nadležni upravni odjel vodi evidenciju o dodijeljenim potporama.

Članak 22.

Na zahtjev nadležnog upravnog odjela kupac je dužan dostaviti izvješće o izvršenju projekta ulaganja i dodjeli potpore te očuvanju odobrenog ulaganja i novih radnih mjesta povezanih s ulaganjem, kao i druge tražene podatke potrebne za praćenje investicije.

Članak 23.

Potpora se na temelju ovog Pravilnika ne može dodijeliti ponuditelju nad kojima je otvoren stečajni postupak ili se nalazi u postupku predstečajne nagodbe.

Članak 24.

Za provođenje ovog Pravilnika zadužuje se Upravni odjel za gospodarstvo, financije i društvene djelatnosti.

PRIJELAZNE 1 ZAVRŠNE ODREDBE

Članak 25.

Početna kupoprodajna cijena zemljišta u poduzetničkim zonamautvrdit će se na temelju neovisne stručne procjene tržišne vrijednosti, a sukladno mjerodavnim zakonskim i podzakonskim propisima Republike Hrvatske.

Članak 26.

Ovaj Pravilnik stupa na snagu osmog dana od dana objave, s objavit će se u „Službenom glasniku Grada Drniša“.

KLASA: 302-01/25-01/

URBROJ: 2182-06-25-

GRADSKO VIJEĆE GRADA DRNIŠA

Predsjednica

Majdi Pamuković, prof.

# OBRAZLOŽENJE

Programa dodjele*de minimis* potpora za investicije u poduzetničkim zonama Grada Drniša za 2025.-2030.godinu (u daljnjem tekstu: Program) predviđene su mjere kojima se želi potaknuti i unaprijediti gospodarstvo i poduzetništvo na području Grada Drniša te ga učiniti privlačnim za investicije.

Predmetnim Programom je, između ostalog, u članku 9. Programa predviđena dodjela *de minimis* potpore u obliku prodaje zemljišta u poduzetničkim zonama ispod kupoprodajne cijene zemljišta.

U članku 10. Programa je propisano da se *de minimis* potpora u obliku prodaje zemljišta u poduzetničkim zonama ispod kupoprodajne cijene dodjeljuje na temelju javnog natječaja za prodaju zemljišta, a u skladu s pravilnikom koji uređuje uvjete raspolaganja zemljištem u poduzetničkim zonama. Također, u članku 14. Programa je propisano da Gradsko vijeće Grada Drniša donosi provedbene akte za provođenje Programa.

Predloženim Pravilnikom ureduju se uvjeti, kriteriji i postupak za kupoprodaju zemljišta u vlasništvu Grada Drniša, uz dodjelu*de minimis* potpora sukladno Programu.

Svrha koja se namjerava postići dodjelom *de minimis* potpore jest pokretanje novih investicija, odnosno proširenje postojećih gospodarskih kapaciteta na području Grada Drniša kojima se ostvaruje jedan ili više sljedećih ciljeva:

* otvaranje novih i očuvanje postojećih radnih mjesta,
* unos nove opreme i suvremenih tehnologija,
* uvođenje novih proizvodnih postupaka i novih proizvoda,
* modernizacija i unapredenje poslovanja.

Grad Drniš će zemljištem raspolagati prema uvjetima utvrđenim ovim Pravilnikom i drugim aktima Grada Drniša, a sukladno pozitivnoj zakonskoj regulativi. Kupoprodaja zemljišta provodi se javnim natječajem. Početna kupoprodajne cijena zemljišta utvrdit će se na temelju neovisne stručne procjene tržišne vrijednosti, a sukladno mjerodavnim zakonskim ipodzakonskim propisima Republike Hrvatske.

Kupoprodajna cijena zemljišta predstavlja najveću ponuđenu cijenu zemljišta postignutu na javnom natječaju.

Povlaštena kupoprodajna cijena zemljišta predstavlja kupoprodajnu cijenu zemljišta umanjenu za iznos dodijeljene potpore u skladu s uvjetima i intenzitetima propisanim ovim Pravilnikom.

Ponuditelju se iznos kupoprodajne cijene može umanjiti ovisno o broju novootvorenih radnih mjesta i visini ulaganja.

Novootvorena radna mjesta moraju biti povezana s provedbom projekta ulaganja i sačuvana najmanje tri (3) godine od završetka ulaganja, odnosno ishođenja uporabne dozvole.

Temeljem Zakona o pravu na pristup informacijama i Kodeksa savjetovanja sa zainteresiranom javnošću u postupcima donošenja zakona, drugih propisa i akata, ovaj Program upućen je na savjetovanje sa zainteresiranom javnošću u razdoblju od 2. listopada do 3. studenog 2025. godine. U tom periodu nije bilo komenatara na predloženi Pravilnik o kupoprodaji građevinskog zemljišta temeljem Programa de minimis potpora za nove investicije u poduzetničkim zonama Grada Drniša za 2025. -2030. godinu.